cyanic-selkie/wikianc huggingface dataset:
Ingeborg Bachmann
Liv
Ingeborg Bachmann voks opp i Kärnten og var det første barnet til rektoren Mathias Bachmann og Olga Haas. Som barn hadde ho ambisjonar om å bli musikar og tok til å komponere musikk og skrive dikt allereie i ung alder. Frå 1945 til 1950 studerte ho filosofi, psykologi, germanistikk og rettsvitskap ved universiteta i Innsbruck, Graz og Wien. Doktorarbeidet var ei kritisk analyse av Martin Heidegger sin eksistensialisme.
Magasinet Kärntner Illustrierte publiserte i 1946 den vesle novella «Die Fähre», og det var det første verket Ingeborg Bachmann fekk på trykk. I studietida blei Bachmann kjend med Paul Celan, Ilse Aichinger og Klaus Demus. Ho hadde eit kjærleiksforhold til Celan på slutten av 1940- og og byrjinga av 1950 åra. Eit brev i buet etter den austerrikske filosofen Jacob Taubes frå 1981, som blei publisert i 2005, syner at Ingeborg Bachmann på eit tidspunkt òg hadde eit kjærleiksforhold med Taubes.
I 1953 las ho for første gong opp på eit Gruppe 47-møte og gjorde si første reise til Italia. Same år fekk ho Gruppe 47 sin litteraturpris for diktsamlinga Die gestundete Zeit. Frå seinsommaren same år budde ho i Ischia, Napoli, til slutt Roma. I august hadde det tyske vekebladet Der Spiegel ein hovudartikkelen om henne og med det blei ho kjend for eit større publikum. Frå 1955 samarbeidde ho med komponisten Hans Werner Henze ved å skrive høyrespelet Die Zikaden, tekstversjonen til ballettpantomimen Der Idiot og operalibrettoane til Der Prinz von Homburg og Der junge Lord.
Bachmann budde i Roma i sambuarskap med den sveitsiske forfattaren Max Frisch frå 1960. For den første novellesamlinga si, Das dreißigste Jahr (1961), vann ho den tyske kritikarprisen (Deutscher Kritikerpreis). Ho blei òg medlem av Berlin kunstakademi (Akademie der Künste). To av hennar forteljingar med eit eksplisitt kvinneperspektiv, Ein Schritt nach Gomorrha og Undine geht høyrer til dei tidlegaste døma på feministiske ytringar i den tyskspråklege etterkrigslitteraturen.
Samlivet med Frisch tok slutt i 1962. Ingeborg Bachmann takla brotet dårleg, og ho måtte ved fleire høve legge seg inn på sjukehus. I 1963 fekk ho eit eittårig «Artist in Residence»-stipend frå Ford Foundation og med det i lomma reiste ho til Berlin der ho blei buande til 1965. Ho byrja å arbeide på romantrilogien Todesarten, men berre første band, Malina (1971) blei ferdigskriven. Dei to andre, Der Fall Franza og Requiem für Fanny Goldmann blei publisert som fragment i 1979. Desse seine arbeida til Bachmann reknar kvinneforskarar som «paradigmatisk kvinnelitteratur».
I 1964 vann Ingeborg Bachmann Georg-Büchner-Preis. Året etter reiste ho attende til Roma. Ho var no avhengig av tablettar og publiserte berre sporadisk nokre dikt. I 1967 forlét ho Piper Verlag fordi dei hadde gjeve den tidlegare Hitlerjugend-leiaren Hans Baumann i oppdrag å omsette Anna Akhmatova sin diktsyklus Requiem. Ho skifta over til Suhrkamp Verlag etter at Paul Celan anbefalte forlaget. I sitt siste brev til Bachmann frå 30. juli 1967 takka Celan for engasjementet hennar i «Akhmatova-affæren». Novellesamlinga Simultan (1972) blei løna med Anton-Wildgans-Preis, men Marcel Reich-Ranicki kritiserte samlinga som «affektert-anakronistisk prosa».
Heinrich Böll skreiv ein nekrolog i Der Spiegel der han beskreiv ho som ein «briljant intellektuell som i poesien sin korkje veik unna sensualitet eller neglisjerte abstraksjon.»
Ho etterlét seg 6 000 manuskriptsider som sidan 1979 har vorte oppbevart i Österreichische Nationalbibliothek.
Ettermæle
Ein litteraturkonkurranse i Klagenfurt har sidan 1977 delt ut Ingeborg-Bachmann-Preis; den blir rekna som ein av dei viktigaste litteraturprisane i det tyske språkområdet.
I Klagenfurt har eit gymnas fått namnet «Ingeborg Bachmann-Gymnasium», og i Wien er «Ingeborg-Bachmann-Platz» i 22. Bezirk kalla opp etter henne.
Kolbotnbrev
Kolbotnbrev og andre Skildringar er ei bok av Arne Garborg, utgitt i 1890 av Mons Litleré. Boka er forma som i ei samling brev forfattaren tidlegare hadde sendt til avisa Fedraheimen, men breva vart revidert før boka kom ut. I Kolbotnbrev møter me humoristen Garborg, som leikent fortel om livet som nygift (med Hulda Bergersen), om det å bli far og den første tida i fjellstova Kolbotn i Tynset.
Chorley
Chorley  er ein marknadsby i grevskapet Lancashire i England. Han har kring 31 500 innbyggjarar.
Velstanden til byen kjem hovudsakleg frå bomullsindustrien. Så seint som i 1970-åra var horisonten av byen dominert av mange fabrikkpiper, men dei fleste av desse er no nedrivne. Restar av industrifortida er mellom anna Morrison-pipa og fleire andre møllebygningar, samt dei terrasserte arbeidarhusa. Chorley er kjend for Chorley-kake.
Vauchamps i Marne
Vauchamps er ein lansbykommune som ligg heilt vest i det franske departementet Marne, nær département de l'Aisne et du département de Seine-et-Marne.
Vauchamps ligg om lag 25 km frå Château-Thierry, 40 km frå Épernay og 45 km frå Provins. Reims er 70 km og Paris er 100 km unna.
Slaget ved Vauchamps under Den sjette koalisjonskrigen mellom ein koalisjon av europeiske makter og Napoléon Bonaparte stod her den 14. februar 1814. Det er reist ein søyle ved hovudkrysset i landsbyen til minne om dette.
Under første verdskrigen var Vauchamps krigsskodesplass i september 1914.
Eggrulling
Eggrulling er ein påskeleik for to eller fleire deltakarar som går ut på å rulla egg nedover ein skråning, gjennom ein bane eller langs bakken. Målet med tevlinga kan vera å få egget lengst eller raskast fram, å hindra det frå å knusa, eller å treffa egga til andre deltakarar. Egga som blir brukt er gjerne dekorerte for å gjera det lettare å skilja dei frå kvarandre, og hardkokte for å hindra at dei lager søl.
Ein kjenner døme på eggrulling frå 1500-talet. Skikken er mellom anna utbreidd i Nord-Europa, Storbritannia og USA. I tysk tradisjon har ein laga banar av pinnar der ein tevler om kva egg som rullar fortast. I Danmark, særleg i området rundt Køge, har ein tevla i skråningar i skogar eller på grassletter om å senda egget lengst mogleg. I litauisk tradisjon kan ein vinna egg ved å rulla sitt eige egg borti dei. Ein liknande tradisjon finst i Egypt, der barn ruller gul- og raudfarga egg mot ei rekkje av egg og vinn dei om skalet på eit av dei knekk. I Noreg kan einskilde skular og barnehagar ha eggrulling som del av påskemarkeringa si.
Storbritannia
Eggrulling har lange tradisjonar i Storbritannia, der ein typisk rullar egg ned ein bakke. Det var rekna som lykkebringande om eggeskalet ikkje knuste under rullinga, og endå betre om det knuste ein annan sitt egg. Tradisjonelt brukte ein gjerne egg kokte i laukskal, noko som gav dei ein gyllen farge. I dag er det vanlegare å pynta egga med måling. I Lancashire blir det halde årlege eggerullingar ved Holcombe Hill nær Ramsbottom og i Avenham Park i Preston, der hendinga har utvikla seg til ein liten festival. Andre tradisjonelle eggerullingsstader er vollgrava til borga i Penrith i Cumbria, Bunkers Hill i Derby, Beacon Hill i Berkshire og Arthur's Seat i Edinburgh.
Rullinga blir likna med steinen utanfor grava til Jesus, som blei rulla vekk frå opninga. Gammal folketru frå Lancashire seier at eggeskala må knusast i små bitar etterpå for at ikkje hekser skal stela dei og bruka dei som båtar.
USA
I USA er eggrulling særleg kjend frå tilstellingar ved Det kvite huset i Washington D.C. Tevlinga her går ut på å trilla egg raskast mogleg med ei skei eller ein pinne på ein bane. Eggrulling og eggeleikar har funne stad i Washington sidan 1800-talet, men blei bannlyste frå Capitol utanfor Kongressen i 1876, etter at stor folkeferdsel øydela grasdekket.
Ájos Minás
Ájos Minás (gresk Άγιος Μηνάς) er ein tidlegare kommune aust på øya Khíos i periferieininga Khíos i periferien Dei nordlege egeiske øyane i Hellas. Ájos Minás inngår frå 2011 som ei kommunaleining i kommunen Khíos.
Rakfisk frå Valdres
Rakfisk frå Valdres er eit fermentert fiskeprodukt framstilt av oppdretta regnbogeaure eller aure nedlagt i saltlake. Ferdig rakfisk skal ha karakteristisk rakfisklukt og -smak, delikat raud farge og ein fast men smøreviljug konsistens.
Rakfisk frå Valdres er godkjend som ei verna geografisk nemning. Dette inneber at det berre er fisk som er klekka, oppdretta og foredla i Valdres som kan bli merkt og seld under dette namnet.
Bak produktnavnet Rakfisk frå Valdres står fellesselskapet Valdres Rakfisk BA, som er ei samanslutning av seks rakfiskprodusentar; Hande Fiskeoppdrett, Haadem Fisk, Noraker Gård, Lofoss Fisk, Røn Gård og Trøsvik Fisk.
Harduf
Harduf (hebraisk הַרְדּוּף, tyder Oleander) er ein kibbutz nord i Israel. Han ligg i Nedre Galilea og høyrer til Jezreeldalen regionale kommune. I 2006 hadde han eit folketal på 431.
Hanaton
Hanaton (hebraisk חַנָּתֹן, חנתון) er ein kibbutz nord i Israel. Han ligg tolv kilometer nord for Nasaret nær den arabiske byen Shefaram og høyrer til Jezreeldalen regionale kommune. I 2006 hadde han eit folketal på 250.
Etymologi
Det bibelske namnet Hanaton (hebraisk חַנָּתֹן) finst i Josvas bok (19:14), der det er oppført i området til Sebulon-stammen, og dannar grensa til Asher-stammen.
Arkeologi
Tel Hanaton er ein arkeologisk stad som er knytt til den bibelske staden vest for kibbutzen. Telen ligg vest i Beit Netofa-dalen og dekkjr eit område på kring 100 dekar. Han var busett frå bronsealderen til Det osmanske riket.
Geografi
Hanaton ligg oppom Eshkolsjøen, ein viktig del av Nasjonal vasstransport (Eshkolsjøen er eit 4,5 million m3 stort reservoar nedom Hanatonnær enden av Beit Netofa-kanalen). Nord for kibbutzen ligg den arabiske landsbyen Kafr Manda. Sørvest for kibbutzen, på andre sida av hovudveg 79, ligg Alon HaGalil.
Historie
I 1980-åra valde ei gruppe studentar frå Jewish Theological Seminary i New York City å opprette ein kibbutz for medlemmar av den konservative rørsla. Gar'in Nitzan rekrutterte medlemmar frå heile USA og slo seg saman med den israelske greina av konservativ jødedom, Masorti-rørsa. 1. september 1983 flytta 30 medlemmar, 18-19 år gamle, til Kfar HaHoresh for opplæring. Dei fekk med seg 40 medlemmar frå Gar'in Nitzan, inkludert familiar med små barn. I september 1984 flytta grunnleggjarane inn i den nye kibbutzen, som vart kalla opp etter ein bibelske by som hadde lege i området og som nemnt i Josvas bok. Emigrantar frå Sør-Afrika, Sør-Amerika, Nederland og Canada slo seg seinar til kibbutzen. I 1997 byrja Den samla Kibbutzrørsla å sende HaNoar HaOved VeHaLomed-grupper til kibbutzen, men dei har ikkje blitt aksepterte som fullverdige medlemmar av ideologiske årsaker.
Interkommunalt arkiv
Interkommunale arkiv er sjølvstendige organisasjonar som arbeider med arkivrådgjeving og andre arkivfaglege tenester for eigarane. Namna vert ofte forkorta IKA, fylgt av namnet på fylket eller området organisasjonen dekkjer, til dømes IKA Rogaland, IKA Opplandene (Fylkesarkivet i Oppland). Eit IKA kan dekkje eitt eller fleire fylke, og sett bort frå Akershus finst det interkommunale arkiv som dekkjer alle fylka i Noreg.
Eit IKA har som regel to hovudoppgåver: rådgjeving og depotoppgåver. Rådgjevingsrolla består i arkiv planlegging, opplæring og rettleiing i arkivsystem og arkivrutinar og hjelpe til med anna arkivarbeid, i samsvar med arkivlova med forskrift. Depotoppgåva inneber å ta vare på og tryggja kommunalt arkivmateriale og sørgje for at det vert tilgjengeleg for ettertida, jamfør føremålsparagrafen i arkivlova.
Hardwicke Rawnsley
Hardwicke Drummond Rawnsley var ein anglikansk prest, diktar, lokalpolitikar og landskapsvernar. Han var ein av dei tre grunnleggjarane av den britiske organisasjonen National Trust for Places of Historic Interest or Natural Beauty i 1890-åra.
Rawnsley stamma frå ei lang rekkje av prestar i den engelske kyrkja. Etter å ha vurdert ein karriere i medisin gjekk han ut frå Oxford og blei ordinert. På midten av 1870-talet arbeidde han med fattige i London og Bristol, før han i 1877 blei utnemnd til prest for eit landleg sokn i Westmorland i Lake District. Han blei snart ein ihuga forkjempar for å verna dette området frå for mykje utbygging.
I 1883 blei Rawnsley utnemnd til sokneprest i Crosthwaite i Cumberland, nord i Lake District. Han blei verande i stillinga i 34 år, og blei kjend lokalt og nasjonalt for det energiske arbeidet sitt for å forbetra liva til arbeidarklassen. Han og kona hans grunnla Keswick School of Industrial Art, og han leia kampanjar for å gjera landsbygda tilgjengeleg for alle. Etter å ha kome fram til at protestar og lovar ikkje var nok til å verna landskapet gjekk han saman med Robert Hunter og Octavia Hill i 1893 for å skipa National Trust, ein organisasjon som kunne eiga land på vegner av allmugen. National Trust voks til å bli den største og viktigaste landeigaren i Storbritannia, og forvaltar land og bygningar for det britiske folket.
Rawnsley var ein produktiv skribent, og gav ut over 40 bøker som inneheldt dikt, preiker, historiske studiar, reiseskildringar og biografiar. Han var også ein god ven og tidleg støttespelar for barnebokforfattaren Beatrix Potter. Han trekte seg tilbake i 1917 og slo seg ned i landsbyen Grasmere sør i Lake District. Her døydde han i 1920, 68 år gammal.
Sår
Sår er ein skade på vevet som kan koma av ytre vald (friske sår eller vulnus) eller av ein sjukeleg tilstand (ulcus). Friske sår omfattear alt frå hudavskrapningar til store skader med lesjon av bein og ledd eller indre organ, og sår som er framkalt av forbrenning, etsing og elektriske skader. Etter måten såra er oppstått på blir dei kalla snittsår, stikksår, knusingssår, skotsår, brannsår, etsingssår og så vidare.
Ashington
Ashington  er ein by i grevskapet Northumberland i England. Han har kring 27 500 innbyggjarar. Byen var ein gong eit senter for kolgruveindustri. Byen ligg om lag 24 km nord for Newcastle upon Tyne. Sør for byen renn Wansbeck. Nordsjøen og Newbiggin-by-the-Sea ligg 5 km frå sentrum av byen.
Distriktet Shkodër
Distriktet Shkodër (albansk: Rrethi i Shkodrës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Shkodër. Hovudstaden i distriktet var Shkodër.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Whipping Post
«Whipping Post» er ein song av The Allman Brothers Band. Han er skriven av Gregg Allman og den fem minuttar lange studioversjonen kom først ut i 1969 på debutalbumet deira The Allman Brothers Band. Den store krafta i songen kom likevel først til syne på konsertane deira, der han var grunnlaget for mykje lengre og intense versjonar. Eit klassisk opptak av songen finst på det doble konsertalbumet At Fillmore East i 1971, der ein 23 minuttar lang episk versjon avsluttar albumet. Det var denne innspelinga som gjorde at «Whipping Post» vart vald ut på listene « Rock and Roll Hall of Fame sine 500 songar som forma Rock and Roll» og Rolling Stone si liste over dei 500 beste songane gjennom tidene.
Komposisjon og studioversjonen
Gregg Allman var 21 år gammal då songen vart spelt inn. Songen vart skriven mot slutten av mars 1969, då The Allman Brothers Band vart danna. Gregg hadde ikkje klart å kome seg fram som musikar seint i 1960-åra i Los Angeles, og var i ferd med å gje seg heilt som musikar då broren Duane Allman ringde og sa at det nye bandet hans trengde ein vokalist. Gregg synte bandet 22 songar han hadde skrive, men berre «Dreams» og «It's Not My Cross to Bear» vart rekna som gode nok. Gregg, som var den einaste låtskrivaren i bandet på den tida, vart beden om å skrive fleire songar som kunne høve det nye bandet, og dei neste fem dagane skreiv han fleire, inkludert «Whipping Post».
Songen handla om alle prøvane Gregg hadde gått igjennom som musikar i 60-åra, og songen vart raskt skriven på eit strykebrett: Han sa seinare: «Han kom så raskt. Eg fekk ikkje ein gong tid til å hente papir. Det er slik dei gode songane kjem, dei berre treff deg som ein murstein».
Teksten i bluesrocksongen handlar om ein metaforisk gapestokk, ei vond kvinne og fåfengt eksistensiell sorg. Forfattaren Jean-Charles Costa skildra studioversjonen som ei «solid rame for ein song som gjev tusenvis av mogelegheiter for å utvidast med soloar. ... [Han er] i modifisert 3/4-takt, og byggjer på til ei rekkje skrikande sologitartema, og når full styrke i refrenget med doble sologitarar». Resultatet vart av Rolling Stone kalla «ein varig hymne ... fylt med pinande blues-ballade bilete».
Konvergent evolusjon
Konvergent evolusjon er eit vitskapleg omgrep i evolusjonsbiologien for fenomenet der liknande genetiske eller morfologiske strukturar utviklar seg åtskilt i ulike ikkje-relaterte organismar. Eigenskapane blir ikkje utvikla likt fordi dei deler ein felles stamfar, men på grunn av eit liknande levesett i same type miljø. Karaktertrekka som oppstår gjennom konvergent evolusjon blir kalla analogiar eller homoplasier. Dette fenomenet førekjem i dyreriket så vel som i planteriket.
Whipping Post
At Fillmore East-versjonen
Den kjende konsertversjonen vart spelt inn ved Fillmore East i New York på den andre konserten til bandet der, den 13. mars 1971. Duane Allman byrjar å introdusere songen – «Berry starts her off» – før ein fan ropar ut «Whipping Post!» Duane svarar, «You guessed it,» og Berry Oakley startar songen med ein kraftig, rumlande 11/4-takts bassgitar som Rolling Stone sa gav songen eit «stemningsskapande moment» og som vart eit av dei mest kjende bassriffa i rockehistoria.
Konvergent evolusjon
Vengen er eit klassisk døme på konvergent evolusjon. Sjølv om den siste felles stamfaren for fuglar og flaggermus ikkje hadde venger, er begge grupper i stand til å flyge. Vengene er like i konstruksjon på grunn av fysiske avgrensingar pålagt av vengeforma. Likskap kan òg forklarast med felles opphav. Vengene vart endra frå lemmar, dokumentert av beinbygningen.
Whipping Post
At Fillmore East-versjonen
Kort tid etter kjem Duane og Dickey Betts sine sologitarar inn, før Gregg Allman sitt Hammondorgel kjem inn. Vokalpartia er spreidd utover den 23 minuttar lange versjonen, med lange instrumentalparti innimellom.
Konvergent evolusjon
Likskapen mellom pungdyr i Australia og høgare pattedyr i «den gamle verda» er eit anna døme. Både pungdyr og pattedyr utgjer sin eigen klade, dvs alle pungdyr har ein felles forfar som ikkje har nokre andre levande avkom enn berre pungdyr, og likeins er det med høgare pattedyr. Artar innanfor same klade er meir i slekt med kvarandre enn med dei andre kladene, men likevel har veldig liknande former utvikla seg i dei to isolerte populasjonane.
Whipping Post
Innverknad
Trass i lengda vart konsertversjonen av «Whipping Post» mykje spelt på progressiv rockeradio tidleg i 1970-åra, særleg seint på kveldane eller i helgene. Dette førte til at «Whipping Post» vart ein av dei mest kjende songane til bandet. . Det hjelpte og ryktet til At Fillmore East som The Rolling Stone Record Guide skreiv om i 1979, «har ingen bortkasta notar, ingen poenglause jammar, ingen halvhjarta vokal—alt tel»,. Rolling Stone skreiv i 2002, «det finaste konsertopptaket som nokon gong er festa til vinyl». VH1 sa om «Whipping Post» at det «var dette bandet vart kjend for, ein endelause klatring av aukande drama staka ut av doble gitarareksorsismar av Duane og Dickey Betts og den kule, avmålte, nesten jazz-aktige rytmeseksjonen».
Konvergent evolusjon
Det motsette av konvergent evolusjon er divergerande evolusjon, der nærskylde artar utviklar ulike eigenskapar.
Whipping Post
Andre artistar
I 1974 under ein Frank Zappa-konsert i Helsingfors i Finland, ropte ein mann i publikum om «Whipping Post». Zappa svarte med å spele ein southern rock-versjon av songen «Montana», med undertittelen «Whipping Floss». Dette vart gjeve ut på konsertalbumet You Can't Do That on Stage Anymore, Vol. 2 i 1988. I 1981 lærte bandet til Zappa seg «Whipping Post» og la han til repertoaret sitt, sidan den nye songaren og klaverspelaren Bobby Martin kjende songen og song solovokal på han. Zappa spelte ein studioversjon av songen i 1984 for albumet Them or Us; ei konsertutgåve av songen med sonen til Frank, Dweezil Zappa på sologitar kom ut i 1986 på Does Humor Belong in Music?.
Genya Ravan spelte inn songen i 1974 for albumet Goldie Zelkowitz, som sidan vart sampla av Jay-Z på «Oh My God» på albumet Kingdom Come i 2006.
Letizia av Spania
Letizia av Spania er dronning av Spania sidan ektemaken Felipe blei spansk konge 19. juni 2014. Letizia er ein tidlegare spansk journalist som blei spansk kronprinsesse etter å ha gifta seg med kronprins Felipe. Paret har to barn, Leonor og Sofía.
Karriere
Letizia tok mastergrad i journalistikk ved Complutense-universitetet i Madrid. Ho har arbeidd for avisene La Nueva España og ABC og nyheitsbyrået EFE. Etter studia arbeidde ho ei tid ved den meksikanske avisa Siglo XXI i Guadalajara. Då ho kom tilbake til Spania blei ho tilsett ved fjernsynskanalen Bloomberg før ho flytta til CNN+ og deretter til statlege TVE. Ho var nyheitsanker og reporter som mellom anna rapporterte frå New York like etter flyåtaket i 2001, frå Galicia etter oljeutsleppet frå tankaren «Prestige», og frå Irak etter invasjonen i 2003.
Toby McKeehan
Toby McKeehan, også kjend under artistnamnet TobyMac, er ein USA-amerikansk rappar, songar, låtskrivar og musikkprodusent. Han vart fyrst kjend som ein av medlemmene i trioen Dc Talk, men har seinare starta solokarriere. Toby McKeehan er busett i Franklin i Tennessee saman med kona Amanda frå Jamaica. Dei har fem born saman.
Dc Talk
Då Toby McKeehan studerte ved Liberty University i Lynchburg, Virginia danna han det prisløna kristne bandet Dc Talk saman med Michael Tait i 1987. Kort tid seinare fekk dei med seg klassekameraten Kevin Max Smith, og trioen var eit faktum. Dc Talk heldt på som trio frå 1988 til 2001 og gav ut fem studioalbum i denne tida. I 2001 kunngjorde gruppa at dei ville ta ein pause for å starta tre individuelle soloprosjekt, men ettersom åra gjekk, vart det klart at gruppa ikkje ville koma saman att.
Momentum
Toby McKeehan starta no eit soloprosjekt under artistnamnet TobyMac. Den fyrste plata han gav ut som soloartist var Momentum (2001), ei plate som blanda hip-hop, rap og rock. Ein av dei største hitsa frå plata var den litt latino-inspirerte «Irene». Songane som vart gjevne ut som singlar frå plata var «Get This Party Started», «What's Going Down», «Yours» og «Extreme Days». I 2002 gav McKeehan ut jolesingelen This Christmas med to låtar på. Han gav også ut ein remix av Momentum i 2003 under tittelen Re:Mix Momentum.
Welcome to Diverse City
Neste studioplate kom i oktober 2004 og fekk tittelen Welcome to Diverse City. Tittelen har ein antirasistisk bodskap av di han gjer bruk av eit ordspel mellom Diverse City - den fiktive byen på plata og Diversity - mangfald. Fleire artistar er med på plata, og på det siste sporet på plata har TobyMac teke med Michael Tait og Kevin Max Smith frå dc Talk. Plata resulterte i ein Dove Award til McKeehan, og songane «Gone», «Burn for You», «Diverse City», «Catchafire (Whoopsidaisy)» og «The Slam» vart gjevne ut som singlar. «The Slam» har m.a. vorte brukt i fleire amerikanske filmreklamar, samt i wrestling-show.
McKeehan gav også ut ein remix av denne plata under tittelen Renovating->Diverse City i 2005. Den remixa versjonen av «Burn for You» vart også utgjeven som singel same året.
Portable Sounds
TobyMac-albumet Portable Sounds kom ut i 2007 og resulterte i singlane «Lose My Soul», «Made to Love», «Boomin'», «I'm for You» og «One World». Albumet vart nominert til ein Grammy, men vann ikkje. Omtrent samtidig skreiv McKeehan songen «New World» for soundtracket til Narnia-filmen Løven, heksa og klesskapet.
Driffield
Driffield, òg kalla Great Driffield, er ein marknadsby i grevskapet East Riding of Yorkshire i England. Han har kring 11 500 innbyggjarar og dannar eit sokn i lag med landsbyen Little Driffield.
Toby McKeehan
Alive and Transported
I 2008 gav han ut live-albumet Alive and Transported ein CD og DVD i eitt. Albumet inneheldt songar frå alle dei tidlegare TobyMac-albuma samt nyinnspelingar av gamle dc Talk-songar. Denne plata gav Toby McKeehan sin fyrste Grammy som soloartist. Han vann prisen i kategorien for årets beste rock eller rap gospel-plate. Plata gav han også ein Dove Award.
Tonight og seinare prosjekt
TobyMac sitt så langt siste ordinære studioalbum heiter Tonight og kom i februar 2010. Frå denne plata vart songane «City on Our Knees», «Tonight», «Changed Forever», «Hold On» og «Get Back Up» gjevne ut som singlar. Inntektene frå den fyrste salsveka av singelen «Get Back Up» vart gjevne til hjelp for ofra etter jordskjelvet i Haiti 12. januar 2010.
I 2011 gav TobyMac ut eit fullt jolealbum som heitte Christmas in Diverse City. Her henta han inn m.a. Leigh Nash frå Sixpence None the Richer, Owl City samt fleire andre artistar. Songen «Christmas This Year» med Leigh Nash vart utgjeven som singel.
I mars 2012 gav McKeehan ut eit nytt remix-album: Dubbed and Freq'd: A Remix Project. Denne plata inneheld remixar av songane frå Tonight og Portable Sounds. TobyMac vil snart gje ut eit femte studioalbum under tittelen Eye On It. Den fyrste singelen frå plata, «Me Without You» vart gjeven ut i USA den 12. juni dette året.
Thuwal
Thuwal (arabisk ثول) er ein landsby i guvernementet Jidda i Mekka-regionen i Saudi-Arabia 80 kilometer nord for Jidda ved kysten av Raudehavet. Thuwal var lenge ein fiskelandsby fram til den saudiarabiske marinen ombygde landsbyen.
Byen har fått aukande business fordi han ligg nær Kong Abdullah økonomiby.
Takk …
Takk ... er det fjerde studioalbumet åt det islandske post rock-bandet Sigur Rós.
Musikk og tekster
I motsetning til det førre albumet, Albumet , som vart sunge på vonlenska, er dei fleste tekstene på Takk ... skrivne på islandsk. Unntaka er songane «Andvari», «Gong» og «Mílanó» – dei blir sunge på vonlenska.
Ulike taktartar blir brukt i stor grad på albumet. Eit døme er «Andvari»: der gjentek melodien seg kvart 27. slag, med trykk på det fyrste, femte, niande, ellevte, sekstande, tjuande og tjuefemte slaget.
Mottaking
Sigur Rós fekk tre prisar ved Íslensku tónlistarverðlaunin, tilsvarande den norske Spellemannsprisen, i 2006. Dei vann «beste albumdesign» (saman med Ísak Winther, Alex Somers and Lukka Sigurðardóttir), «beste alternative gruppe» og «beste rockealbum» for Takk ....
Bruk i media
BBC har brukt fleire songar frå Takk ... i programma sine. «Hoppípolla» var bakgrunnsmusikk i trailerar for serien Planet Earth, og i rulleteksta til «Match of the Day», dagens kamp, under FA-cupfinalen. «Sæglópur» vart brukt i reklame for Wimbledonturneringa i 2006, og delar av «Sæglópur», «Milanó», «Gong» og «Svo hljótt» i Top Gear. «Sæglópur» var brukt i ein trailer og i TV-reklame for spelet Prince of Persia frå Ubisoft. Det internasjonale bilsportforbundet brukte «Hoppípolla» i 2009, på slutten av deira gjennomgang av Formel 1-sesongen.
«Hoppípolla» er brukt i fleire filmar som We Bought a Zoo og Penelope.
Den britiske artisten Chicane laga ein progressiv trance-remiks av «Hoppípolla» kalla «Poppiholla» i 2009.
Sporliste
Alle songane er skrivne av Sigur Rós. «Mílanó» er skrive i samarbeid med kvartetten Amiina.
Kjelder
''Denne artikkelen bygger på «Takk ...» frå, den 20. mars 2018. Kjeldene er dels frå den engelske artikkelen:''
HaSolelim
HaSolelim (hebraisk skrift הַסּוֹלְלִים, tyder 'vegbyggjarane') er ein kibbutz nord i Israel. Han ligg nær Kiryat Tiv'on, Nasaret og Shefa-'Amr og høyrer til Jezreeldalen regionale kommune. I 2006 hadde han eit folketal på 716.
Kibbutzen vart grunnlagd i juli 1949. Namnet symboliserer ønsket til grunnleggjarane om å bane veg for nye busetjingar i Israel.
Michael Tait
Michael DeWayne Tait er ein amerikansk songar og musikar. Han vart fyrst kjend som eitt av medlemmene i trioen dc Talk, men har seinare vore frontfigur i musikkgruppa Tait. Sidan 2009 har han vore vokalist i den australske musikkgruppa Newsboys.
dc Talk
Då Michael Tait studerte ved Liberty University i Lynchburg, Virginia danna han det prisløna kristne bandet dc Talk saman med Toby McKeehan i 1987. Kort tid seinare fekk dei med seg klassekameraten Kevin Max Smith, og trioen var eit faktum. dc Talk heldt på som trio frå 1988 til 2001 og gav ut fem studioalbum i denne tida. I 2001 kunngjorde gruppa at dei ville ta ein pause for å starta tre individuelle soloprosjekt, men ettersom åra gjekk, vart det klart at gruppa ikkje ville koma saman att.
Tait
Allereie før dc Talk hadde teke pause, hadde Michael Tait danna bandet Tait saman med mellom anna Chad Chapin. Den fyrste plata deira kom ut i 2001 under tittelen Empty. Framsidebiletet på plata er av ansiktet til ei utstillingsdokke. Far til Michael Tait hadde nyleg gått bort, og fleire av tekstane på plata handlar om sorga og opplevinga av dødsfallet.
Neste plate, Lose This Life vart utgjeven i 2003. Denne plata vart vel motteken i USA og resulterte i ein Dove Award for gruppa. Tait hadde no skift ut gitaristen sin sidan Empty, og musikkstilen var også gått meir i retning hardrock på Lose This Life. Tait hadde også konkrete planar om ei tredje plate under tittelen Loveology. Plata skulle utgjevast i 2007, men det har aldri blitt alvor av planane. Tait har heller ikkje halde konsertar saman sidan 2007.
Fanar i Matn
Fanar (arabisk  الفنار , Al-Fanar) er ein landsby i Matn distrikt i Libanonfjella guvernement i Libanon. Han ligg i hjartet av Libanon, 7 km frå Beirut, kring 250 meter over havet.
Byen har kring 30 000 innbyggjarar.
Michael Tait
Newsboys
I 2009 overtok Michael Tait som vokalist i australske kristne musikkgruppa Newsboys etter Peter Furler. Med Michael Tait som vokalist har Newsboys gjeve ut to nye studioalbum: Born Again (2010) og God's Not Dead (2011).
Fanar i Matn
De ligg fleire skular og universitet i Fanar, som Det libanesiske universitetet, Al-Kafaàt universitet (AKU), College De la Sainte Famille Francaise Fanar, Institution Moderne du Liban (IML) og Collège Notre Dame du Mont Carmel des Sœurs Carmelites de Florence à Fanar.
Fanar er eit arabisk ord som tyder eit fyr.
Joe McElderry
Joseph McElderry, kjend som Joe McElderry er ein britisk songar og modell som vann den britiske talentkonkurransen The X Factor i 2009.
Den fyrste singelen til McElderry, «The Climb», gjekk til topps på listene i Storbritannia og Irland. Debutalbumet Wide Awake vart utgjeve 25. oktober 2010. Den fyrste singelen frå albumet var ein coverversjon av «Ambitions», opphavleg laga av Donkeyboy.
Trott
Trott eller uthald er evna til ein organisme å halde iherdig og lenge på med eit arbeid.
Den 77. Oscar-utdelinga
Den '''77. Oscar-utdelinga''' fann stad søndag 27. februar 2005, for å heidra dei best prestasjonane innan film frå 2004. Seremonien blei halden i Kodak Theatre i Hollywood i California. Programleiaren var komikaren Chris Rock.
Teknisk
Sidney Lumet fekk årets æres-Oscar.
Nominasjonar
Lista over nominasjonane blei offentleggjort tysdag 25. januar 2005.
Hudson River Wind Meditations
Hudson River Wind Meditations er det 20. studioalbumet til Lou Reed på plateselskapet Sounds True. Albumet inneheld ikkje den vanlege rockemusikken Lou Reed er kjend for, men i staden meditasjonsmusikk. Albumet er kalla opp etter Hudson River som renn gjennom New York City.
Medverkande
Produksjon
For the Good Times
«For the Good Times» er ein song skriven av Kris Kristofferson for debutalbumet hans Kristofferson. Han skreiv første verset og refrenget i 1968 medan han køyrde frå Nashville til Mexicogolfen. Ei tidleg innspeling av songen vart gjort av Bill Nash på Smash Records.
I 1970 spelte Ray Price ein versjon av songen som gjekk til topps på country-lista i USA og vart kåra til årets song av Academy of Country Music. «For the Good Times» var den femte nummer-ein-singelen til Price og låg 19 veker inne på lista. «For the Good Times» kryssa over til poplista og nådde 11. plassen der, og vart den einaste hitten til Ray Price som nådde topp 40 på Billboard Hot 100. Opphavleg gav selskapet til Price, Columbia Records, ut songen som B-side til singelen, men byta sider etter at Wayne Newton spelte inn sin eigen versjon av songen. Den andre sida, «Grazin' in Greener Pastures,» gjorde det ikkje like bra på countrylista.
I 1973 nådde ein versjon av Perry Como sjuandeplassen på UK Singles Chart og låg 27 veker inne på lista.
Andre versjonar
Songen er blitt spelt av mange andre artistar, som:
Monica Grefstad
Monica Grefstad er ein norsk tidlegare friidrettsutøvar frå Trondheim som vart noregsmeister på 400 meter hekk i 1987 og 1988 og 100 meter hekk i 1993, 1994 og 1997.
Aktiv
Grefstad sikra seg i perioden 1985 til 1997 5 gullmedaljar, 8 sølvmedaljar og 5 bronsemedaljar i norske hovudmeisterskap i friidrett. Flest medaljar fekk ho i 100 meter hekk med 9 stk, 5 kom på langhekken, 3 på 100 meter og 2 på 200 meter. Under NM i friidrett 1993 vart ho tildelt kongepokalen etter å ha forbetra sin eigen norske rekord på 100 meter hekk til 13,26 sekund.
Sesongen 1993 sletta Grefstad den tolv år gamle noregsrekorden til Hilde Fredriksen på korthekken. Gjennom fire løp i Oslo, Birmingham og NM i Tønsberg flytta ho den til 13,38, 13,35, 13,33 og til sist 13,26 sekund. Året etter i juli forbetra ho den til 13,24 i Gävle og 13,14 i Edinburgh. I sitt livs beste løp, på Bislett stadion i Oslo den 22. juli 1994, sette ho norsk rekord med 13,09 sekund. Noregsrekorden gjaldt i 13 månader.
VHS
Video Home System (forkorta VHS) er eit videoavspelingssystem med kassettar. Systemet vart lansert av JVC i 1976. VHS var det totalt dominerande videosystemet for forbrukarmarkedet etter at dei utkonkurrerte Betamax- og Video 2000-systema.
Monica Grefstad
Personbeste
Grefstad var medlem i Ranheim IL til 1988, sidan 1989-90 i Fossum IF, 1991-92 Sportsklubben Vidar og frå 1993 i TIF Minerva.
Gotta Serve Somebody
«Gotta Serve Somebody» er ein song av Bob Dylan frå studioalbumet Slow Train Coming i 1979. Han vann Grammyprisen for beste rockesong av ein mann i 1979.
Gjesdal Brass Band
Gjesdal Brass Band er eit brassband som blei oppretta i 2001 då Ålgård Musikkkorps slo seg saman med Oltedal Musikkorps. Korpset er frå Gjesdal kommune i Rogaland. Korpset har ein brei medlemsmasse og har medlemmar frå heile Jæren, frå Stavanger i nord til Hå i sør. Jonas Skartveit Rogne er dirigent og korpset har i dag 32 aktive medlemmar. Korpset deltar årleg i NM for brassband og har dei siste åra stilt i 2. divisjon.
Gotta Serve Somebody
Bakgrunn
Songen vart spelt inn i mai det året i Muscle Shoals Sound Studios i Sheffield i Alabama. B-sida til singelen var «Trouble in Mind», ein song Dylan spelte inn for albumet, men som aldri kom med på den endelege utgåva.
Gjesdal Brass Band
Gjesdal Brass Band har som målsetting å skape gode opplevingar for publikum og medlemmar, både musikalsk og sosialt.
Gotta Serve Somebody
Mottaking
Sidan dette var den første utgjevinga til Dylan i «gospelperioden» hans vart «Gotta Serve Somebody» møtt med delt kritikk. John Lennon kritiserte songen og gav ut ein parodi kalla «Serve Yourself». Uansett van singelen Grammyprisen for beste rockesong av ein mann i 1979. Dette er den siste hitten Dylan fekk på Hot 100 i USA då han nådde 24. plassen og låg på lista i 12 veker. I 2016 rangerte Rolling Stone songen på 43. plassen på lista si over dei 100 beste Bob Dylan-songane.
Andre versjonar
Songen er blitt spelt inn av Mavis Staples, Etta James, Willie Nelson, Nichole Nordeman, Booker T. & the M.G.'s og forskjellige bluesartistar som Tommy Castro.
I popkulturen
Songen var med i filmen The Ultimate Gift, i ein episode av The Sopranos, og i ein episode av serien Billions.
UEFA-cupfinalen i fotball 2000
Kampen
Etter 120 mållause minuttar gjekk spelarane til straffesparktevling. Her skåra Galatasaray-spelarane Ergün Penbe, Hakan Şükür og Ümit Davala på sine straffar, medan Ray Parlour var den einaste av dei tre fyrste Arsenal-eksekutørane som skåra. Så då Gheorghe Popescu netta på Galatasarays fjerde straffe var kampen om pokalen avgjord.
Antonio López Nieto frå Spania var dommar.
Laga
Vinnarlaget til Galatasaray bestod av: Cláudio Taffarel, Capone Oliveira, Gheorghe Popescu, Bülent Korkmaz (kaptein), Ergün Penbe, Okan Buruk, Ümit Davala, Suat Kaya, Gheorghe Hagi, Arif Erdem, Hakan Şükür og innbytarane Hakan Ünsal, Ahmet Yıldırım, Hasan Şaş.
Part Time Love
«Part Time Love» er ein R&B-song frå 1963 skriven av Clay Hammond og først spelt inn av Little Johnny Taylor. Det var den andre utgjevinga hans og den største suksessen hans på R&B-lista. «Part Time Love» gjekk til topps på R&B-lista og var den einaste singelen Taylor fekk inn på topp 40 på pop-lista med ein 19. plass.
Songen vart spelt inn av Ann Peebles i 1970. Versjonen hennar nådde sjuandeplassen på R&B-lsita og 45. plassen på poplista. Isaac Hayes spelte òog inn songen for det doble Black Moses i 1971, i ein versjon som strekte seg til åtte og eit halvt minutt.
Eye i Suffolk
Eye er ein liten marknadsby i grevskapet Suffolk i England. Han har kring 1500 innbyggjarar og ligg sør for Diss og elva Dove.
Zdzisław Hoffmann
Zdzisław Hoffmann er ein polsk, tidlegare friidrettsutøvar frå Świebodzin. Han tevla helst i tresteghopp, ei øving han vart verdmeister i under det fyrste VM i friidrett, i Helsingfors i 1983.
Aktiv
Hoffmann var forhindra frå å delta i OL i 1984 i Los Angeles, då Polen og dei andre aust-europeiske landa boikotta arrangementet. Sin personlege rekord på 17,53 meter sette han i Madrid 4. juni 1985. Sidan makta han ikkje å nå dei aller beste lengdene.
Han vart polsk meister i tresteghopp i 1981, 1983, 1984 og 1989. Hoffmann sin personleg rekord i lengdehopp er på 8,09 m, oppnådd i Warszawa i 1983-sesongen.
Rahi Peak
Rahi Peak er eit fjell i Antarktis.
Loud Hailer
Loud Hailer er det 11. studioalbumet til gitaristen Jeff Beck, gjeve ut den 15. juli 2016 på Atco Records. Beck har med seg to kvinnelege samarbeidspartnarar på albumet i vokalisten Rosie Bones og gitaristen Carmen Vandenberg.
Mount Radspinner
Mount Radspinner er eit kjenneleg ryggliknande fjell, 1785 moh, like aust for Mount Freed og Copperstain Ridge aust i Bowers Mountains. Det vart namngjeve av Advisory Committee on Antarctic Names (US-ACAN) etter kaptein Frank H. Radspinner jr., USA, øvstkommanderande i helikopteravdelinga som støtta gruppa frå US Geological Survey (USGS) som kartla området i 1962-63.
Lindblad Cove
Lindblad Cove er ei vik mellom Almond Point og Auster Point i Charcot Bay på Trinityhalvøya. Ho vart namngjeven av Advisory Committee on Antarctic Names (US-ACAN) i 1995 til minne om Lars-Eric Lindblad (1927–94), ein pioner innan turisme i Antarktis. Lindblad leia det første cruiset til Antarktis i 1966 og var leiar for utviklinga av turisme i området med omsyn til miljøet.
Kalle Løchen
16 år gammal byrja Løchen i 1881 på Tegneskolen i Kristiania med Julius Middelthun som lærar. Han var òg elev hos Wilhelm von Hanno og Knud Bergslien. I 1883 deltok han i Frits Thaulow sitt såkalla «friluftsakademi» på Modum og debuterte same året på Høstutstillingen i Kristiania. Arbeida hans er i den naturalistiske stilretninga, forma med «friske penselstròk og varsame fargeverknad».
Løchen gifta seg i 1886 med skodespelaren Anna Brun (1862-92) og fekk to born med henne. Han byrja som skodespelar då paret flytta til Bergen og arbeidde på Den Nationale Scene. Sidan returnerte han til hovudstaden og var knytt til Klingenberg Theater, som låg på Tivoli i Oslo.
Løchen skaut seg i Ekebergskogen i Oslo.
Kanebogen kyrkje
Kanebogen kyrkje er ei kyrkje frå 1999 i Harstad kommune i Troms fylke. Kyrkja er bygd på branntomta til Fredly kapell. Ho har 400 sitjeplassar.
OpenSeaMap
OpenSeaMap er eit fritt programvareprosjekt i kategorien GIS, geografisk informasjonssystem. Målet med prosjektet er å skapa eit verdsomspennande sjøkart som kan brukast gratis nettet, eller for nedlasting til å ha med i båt eller ein anna stad ein manglar nettilgang.
Prosjektet er ein del av Open Street Map. OpenSeaMap nyttar same database som dette, men kompletterer karta med nautisk informasjon. Idag ligg prosjektet under Creative Commons Attribution ShareAlike 2.0-lisens. Dette gjer at det kan spreiast i prent, på nettstader og applikasjonar utan avgrensing av restriktive lisensar, eller at brukarar skal måtta betala avgifter for å nytta tenesta.
Turubah
Turabah (arabisk تربة) er ein by i Mekka-regionen vest i Saudi-Arabia, i ein dal med same namn. Turubah ligg sør for fjellet Hadhn (Jebel Hadhn), søraust for Mekka. Han ligg derfor i grenseområdet mellom regionane Hejaz og Najd. I 2004 var folketalet i Turubah 31 999 i 2004, medan folketalet i Turubah guvernement var 42 810.
South Shields
South Shields er ein kystby i Tyne and Wear i det nordaustlege England. Byen ligg ved munningen av elva Tyne, nær Newcastle upon Tyne. Han har om lag 90 000 innbyggjarar. South Shields var tidlegare ein industriby med skipsverft og kolgruver, men etter at desse vart nedlagt har servicenæringa vorte stadig viktigare for byen.
Beit Chabab
Beit Chabab (assyrisk Bet Shebāba, arabisk بيت شباب) er ein fjellandsby 24 km nord for Beirut i Libanon.
Det einaste klokkestøyperiet i Libanon ligg her. Klokkene i Beit Chabab vert seld til kristne samfunn i Libanon og til mange andre land. Landsbyen var tidlegare heilt dekt av morbærhagar.
Den eldste kyrkja i Beit Chabab er Vår frue av Skogen, som vart bygd i 1761.
Etymologi
Namnet «Beit Chabab» vart trudd å kome frå det arabiske «بيت شباب», som tyder «huset av unge menn», men har i røynda røter i assyriske «Bet Shebāba» som tyder «huset av naboar».
Thymianá
Thymianá (gresk Θυμιανά)) er ein landsby aust på øya Khíos i periferieininga Khíos i periferien Dei nordlege egeiske øyane i Hellas. Thymianá var hovudsete i den tidlegare kommunen Ájos Minás, som frå 2011 inngår som ei kommunaleining i kommunen Khíos.
Finsk i Eurovision Song Contest
Finsk i Eurovision Song Contest gjev oversyn over bruken av det finske språket i Eurovision Song Contest. Den fyrste gongen ein song på finsk vart framført i Eurovision Song Contest var i 1961 då Finland debuterte med «Valoa ikkunassa» av Laila Kinnunen. Sidan den gong har tre land delteke med til saman trettifem ulike bidrag som har vorte framført på finsk; trettitre frå Finland og eitt frå Noreg og Estland. Av landa som kan delta er finsk offisielt språk i Finland.
Distriktet Pukë
Distriktet Pukë (albansk: Rrethi i Pukës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Shkodër. Hovudstaden i distriktet var Pukë.
Frinton-on-Sea
Frinton-on-Sea er ein liten by ved kysten av grevskapet Essex i England. Han har kring 5500 innbyggjarar.
Siglo
Siglo er ei øy i Fitjar kommune i Fitjarøyane. Øya er 1,9 km lang og 1 km på det breiaste. Ho har form som ein hestesko med Nordre Siglevågen på nordsida. Øya ligg vest for Engesund og Bukkholmen, nord for Ivarsøyo med Nyleio og Eggøyo i vest og Selbjørnsfjorden i nord.
Garden på øya er ikkje gamal. Opphavleg var øya eit husmannsplass under Fitjar.
I 1806 vart Siglo med øyar og holmar fredlyst.
Namn
Opphavet til namnet er uvisst, men ein meiner det kan kome av «sigla», som i dette området var namnet på det midterste rommet i ein storbåt der masta står. Det kan òg kome av «segl», som vert nytta om ein bergvegg som liknar på eit segl. Namnet kan òg kome av verbet «å sigla». Leia i området går her på vestsida av øya og svingar austover ved Siglodden, nord på Siglo. Ein måtte derfor skifta kurs her og venda seglet.
Historie
Siglo høyrde til Fitjargarden frå gamalt av, og var opphavleg eit husmannsplass som vart skuldsett ved matrikkelen i 1838. Frå då av var plasset ein eigen gard.
Precious Angel
«Precious Angel» er ein song skriven av Bob Dylan og ført gjeven ut på albumet hans Slow Train Coming i 1979. Han kom ut på singel i Nederland.
«Precious Angel» er ein religiøs kjærleikssong. Under ein konsert i Seattle den 14. januar 1980 hevda Dylan at songen var til kvinna som førte han til kristendomen. Teksten inneheld mange referansar til Bibelen. Temaet i songen verkar å vere henta frå Paulus’ andre brev til korintarane 4:4 til 4:6, der lyset frå Kristus vert sett opp som ein motsats til mørkret til dei som vert ført bak lyset av djevelen.
Musikalsk har «Precious Angel» ein lett reggaestil. Forfattarane Oliver Keys og John Nogowski har særleg trekt fram gitarspelinga til Mark Knopfler på songen. Musikkritikaren Michael Gray reknar songen som ein av dei beste på Slow Train Coming.
«Precious Angel» fint på ei rekkje samlealbum av Bob Dylan, inkludert Dylan og Playlist: The Very Best of Bob Dylan '70s. Songen vart spelt på dei fleste konsertane til Dylan i 1979 og 1980, men er ikkje spelt sidan den gongen.
Loudwater Cove
Loudwater Cove er ei lita vik med opning mot vest like nord for Norsel Point langs sørvestkysten av Île Anvers i Antarktiske Arkipel. Ho vart kartlagd i 1955 av Falkland Islands Dependencies Survey (FIDS) og fekk dette namnet av lyden som sjøen gav når han slo inn i vika.
Never Can Say Goodbye
«Never Can Say Goodbye» er ein song skriven av Clifton Davis og opphavleg spelt inn av The Jackson 5. Songen vart opphavleg skriven med tanke på The Supremes, men Motown meinte at songen høvde betre for Jackson 5. Han vart gjeven ut på singel i 1971 og vart ein av dei mest suksessrike songane til bandet. Songen har blitt spelt inn mange gonger, mellom anna i 1974 av discodivaen Gloria Gaynor og i 1987 av den britiske popgruppa The Communards.
The Jackson 5
Innspelinga består av ein 12 år gammal Michael Jackson som syng ein seriøs song om kjærleik, akkompagnert av brørne sine. Sjølv om ei slik innspeling var uvanleg for ei tenåringsgruppe, låg «Never Can Say Goodbye» tre veker på andreplassen på Billboard Pop Singles-lista, bak Three Dog Night sin «Joy to the World» (8.-22. mai 1971). Songen gjekk til topps på Billboard Black Singles-lista i USA. I Storbritannia nådde singelen 33. plassen på UK Singles Chart. Ein alternativ versjon (live-opptak frå Flip Wilson Show frå 1971 med eit ekstra parti) vart gjeven ut på Jackson 5-plata I Want You Back! Unreleased Masters i 2009. Songen vart framført på Flip Wilson Show (4. november 1971), The Jackson 5 Show (5. november 1972), TUPI (1974), One More Time (10. januar 1974), Johnny Carson Show (4. april 1974), Cher Show (16. mars 1975) og The Jacksons TV Series (7. juli 1976).
Gloria Gaynor-versjonen
Ein annan suksessrik versjon vart spelt inn som ein discolåt av Gloria Gaynor i 1974. Denne versjonen nådde niandeplassen på den amerikanske poplista og 34. plassen på Soul Singles-lista. Gloria Gaynor-versjonen vart ei av dei definerande innspelingane i disco-perioden. Versjonen hennar nådde andreplassen på singellista i Storbritannia og tredjeplassen i Canada, og gjorde det betre enn Jackson 5-versjonen i dei landa.
Gaynor-versjonen vart gjeven ut på MGM og var produsert av Disco Corporation of America, eit produksjonsselskap som vart skipa av Meco Monardo og Tony Bongiovi. Med på produksjonen var òg Jay Ellis og Harold Wheeler.
Gaynor er kanskje mest kjend for hitten «I Will Survive» men Gaynor-versjonen av «Never Can Say Goodbye» var songen som låg på toppen på den aller første Dance/Disco-lista som vart trykt i Billboard. Never Can Say Goodbye var òg tittelen på debutalbumet til Gaynor, der singelen vart henta frå.